open-index/open-wikipedia-markdown huggingface dataset:
Henrik Brekke

**Henrik (Eilert) Brekke** (født 29. juni 1897 på Brekke i Lavik i Sogn, død 22. januar 1995 på Biri) var en norsk lærer, skoleleder og lokalpolitiker for Ap.  

## Utdannelse og yrkesbakgrunn
Brekke tok eksamen ved Stord lærerskole i 1919 og arbeidet som lærer i hjembygda Brekke. I 1920 ble han innrullert i Forsvaret som gardist i HM Kongens Garde. I løpet av denne tiden søkte han en lærerstilling i Biri, en stilling han tiltrådte 15. november 1920. Her virket han seks år i framhaldsskolen før han i 1926 ble ansatt i folkeskolen i bygda ved Skrinnhagen og Klundby folkeskoler. Fra 1936 var han ansatt ved Skrinnhagen skole. Etter krigen fortsatte han som lærer i Biri fram til 1959 da han ble skoleinspektør i Biri kommune. Deretter ble Brekke ansatt som kontorsjef ved skoleadministrasjonen i Oppland fylke. På tampen av sitt yrkesaktive liv var han lærer ved Gjøvik ingeniørhøyskole, hvor han var frem til han fylte 72 år. 

## Politisk aktivitet
Brekke var ordfører i Biri kommune fra 1935 til 1951, med unntak av okkupasjonsårene 1941-1945. I 1929 ble han valgt inn i herredsstyret og formannskapet i Biri, og samtidig valgt til varaordfører. Arbeiderpartiet hadde i perioden 1929-31 fem av de tjue representantene i herredsstyret. Fra 1935 til 1951 var Brekke ordfører, etter at Ap hadde blitt bygdas største parti. På fylkesplan var han formann i fylkesskolestyret i Oppland og satt blant annet som leder av byggekomiteen for den nye ingeniørhøgskolen på Gjøvik. Brekke var også med i byggekomiteen for de nye redaksjonslokalene for Oppland Arbeiderblad i Gjøvik sentrum.

## Okkupasjonsårene
Brekke ble avsatt som ordfører i desember 1940 av de tyske okkupasjonsmyndighetene. Han fortsatte i læreryrket fram til han ble arrestert 20. mars 1942. Da ble Brekke og hans kollega, Olav Klingenberg, arrestert i forbindelse med NS-myndighetenes aksjon mot lærerne. Klingenberg og Brekke var blant lærerne som protesterte mot etableringen av det nazifiserte Lærersambandet. De to Biri-lærerne satt på Grini fra 12. april 1942 til 28. april 1942 og ble sendt videre til Kirkenes. 

## Privatliv

Brekke giftet seg i 1929 med Marit Islandsmoen (født 1900), datter av Hans Islandsmoen og Dorthea f. Tomasbråten. Også kona arbeidet som lærer på Biri. Han var sønn av bonde Hans T. Brekke og Ragnhild Brekke. I 1967 ble Brekke tildelt Kongens fortjenstmedalje i gull, og han var i arbeid helt fram til han var 72 år gammel. Han var en periode også leder av Biri folkeakademi.

## Referanser
Kriminalgåten

***Kriminalgåten*** er en serie i åtte episoder som ble sendt på NRK Fjernsynet fra 5. februar til 2. juli 1967. 

## Beskrivelse
«Hvem er den skyldige? Harald Tusberg, Gerd Nyquist og Nils Nordberg utfordrer seerne.»

## Episodeliste

## Referanser


## Eksterne lenker
*
DS «Express» (1872)

**DS «Express»** var et svensk lasteskip bygget i Stockholm i 1872. Skipet forliste i Norge i 1873.

## Forliset 16. oktober 1873
DS «Express» ført av kaptein Ahlström, forlot Bergen med 2100 tønner sild morgenen torsdag 16. oktober 1873. Lasten var beregnet for Hamburg, men under sterk storm i Bømlafjorden brøt koblingen i drivakselen sammen. Skipet hadde to pålemaster, men ingen nevneverdig rigg, og hun ble liggende og drive i tåke og høy sjø. I løpet av 4 timer drev de fra området mellom Mølstrevågen og Ramsholmene - til de grunnstøtte ved Bømlahuk. Skipet fikk så store skader at det sank ved 1-tiden natt til fredag på 200 favners dyp. Ingen omkom i forliset. Skipet var forsikret i «Neptunus» for 106&nbsp;000 riksdaler.

Vraket ble funnet i 2017 under kartleggingsarbeid for legging av sjøkabel til Skottland.

## Skipet
DS «Express» ble bygget i 1872 i Stockholm og hadde en dampmaskin med 45 hestekrefter. Skipet var i tillegg rigget for å kunne føre seil. Skroget hadde jernspanter, men var kledd med furubord (kompositt). Vraket er automatisk fredet som kulturminne, og har kulturminne-ID 140936.

## Referanser


## Eksterne lenker
*Bergens Adressecontoirs Efterretninger Mandag 20 october 1873
*Dagbladet den 23 oktober 1873
*Dagbladet den 27 oktober 1873
Mohammed Al-Khabrani

**Mohammed Abdoh Al-Khabrani** (født 14. oktober 1993) er en saudiarabisk fotballspiller som spiller for den saudiarabiske klubben Al-Qadsiah FC.

## Referanser


## Eksterne lenker
*
Sēngzhào

**Sēngzhào** (pinyin; tradisjonell kinesisk: 僧肇; Wade-Giles: Seng-chao; japansk: 僧肇, Sōjō; født 384, død 414 eller 417) var en kinesisk buddhistisk filosof fra det senere Qin-dynastiet ved Chang'an. Født av en fattig familie i Jingzhao, oppnådde han litterære egenskaper, deriblant evnen til å lese Pali, og ble en skribent. Gjennom dette fikk han adgang til forskjellige uvanlige dokumenter. Han var påvirket av taoistene Laozi og Zhuangzi. Selv om han var påvirket av *Dotokyu-kyo* (Daodejing), ble han begeistret da han oppdaget vimalakīrtisūtraen, og dette førte til at han ble en buddhist. Han var kjent som den dyktigste eleven til Kumārajīva..

## Referanser
Sorte var de, med gullskimrende øyne

***Sorte var de, med gullskimrende øyne*** er en kort norsk science fiction-film fra 1971 produsert av NRK Fjernsynet. Den inngikk i TV-serien *Science Fiction*.

Stykket ble dramatisert av Bing & Bringsværd etter Ray Bradburys novelle *Dark They Were, and Golden-Eyed*. Novellen ble opprinnelig publisert under tittelen *The Naming of Names* i magasinet *Thrilling Wonder Stories* i august 1949. Den ble senere inkludert i novellesamlingene *A Medicine for Melancholy* og *S is for Space*.

I filmens produksjonsteam inngikk Karin Sæther, Mabi Hellweg, Bjørn Næss, Anders Kjær, János Csak, Per Arne Bjerke, Kjell Andersen, Egil Monn-Iversen, Tor M. Tørstad, Alex Roald, Eva Sjølie og Pål Bang-Hansen. 

## Medvirkende
*Randi Nordby
*Wilfred Breistrand
*Katja Medbøe
*Knut Walle
*Sverre Hansen
*Dan Fosse
*Bengt Calmeyer
*Erik Øksnes
*Tor Stokke
*Svein Scharffenberg
*Lars Høye
*Jørgen Richenberg

## Eksterne lenker
*
Oxyligyrus cayennensis

***Oxyligyrus cayennensis*** er en bille som hører til underfamilien hornbiller (Dynastinae) i familien skarabider (Scarabaeidae).

## Utseende
En middelsstor, nokså bred, blankt svart hornbille. Dekkvingene har markerte punktrader. Hos hannene er pronotum litt trekantet uthulet i midten, med en liten tann i forkant. For øvrig er pronotum halvmatt og spredt, fint punktert.

## Utbredelse
Arten lever i Guyana.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Oxyligyrus]]* Arrow, 1908
******** ***Oxyligyrus cayennensis*** Endrödi, 1972

## Kilder
* Dynastidae du monde- sjekkliste over artene
* Generic Guide to New World Scarab Beetles - *Oxyligyrus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Oxyligyrus/Oxyligyrus.html

## Eksterne lenker
* 
*
Parapucaya amazonica

***Parapucaya amazonica*** er en bille som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae).

## Utseende
En nokså liten (12-13 millimeter), avlang, blank, gulbrun hornbille. Den ligner sterkt på noen grupper av Cyclocephalini, men kan kjennes fra disse på at den har to små knøler ved forkanten av pronotum. Oversiden er knapt synlig punktert, men har ganske tydelig mikroskulptur og er derfor ganske matt. Hodet er brunsvart, pronotum brunrødt, resten av kroppen gulbrun.

## Levevis
De voksne billene kommer til lys om natten. For øvrig er svært lite kjent om biologien deres.

## Utbredelse
Arten er utbredt i det nordvestlige Sør-Amerika, og i Mellom-Amerika nord til Honduras.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Parapucaya]]* Prell, 1934
******** ***Parapucaya amazonica*** Prell, 1934

## Kilder
* Generic Guide to New World Scarab Beetles - *Parapucaya* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Parapucaya/Parapucaya.html
* Dynastidae du monde- sjekkliste over artene

## Eksterne lenker
* Tegning av arten 
*
Pucaya pulchra

***Pucaya pulchra*** er en bille som hører til underfamilien hornbiller (Dynastinae) i familien skarabider (Scarabaeidae).

## Utseende
En middelsstor (25-30 millimeter), avlang, svært blankt rødbrun hornbille. Dekkvingene har gjerne en lysere rødbrun skråstripe. Hannen har to små horn i pannen. Pronotum er høyt hvelvet, blankt, med en dyp midtfure foran. Pronotum og dekkvinger har svært fin punktering. Arten finnes i ulike fargevarianter med ulike mønstre av lysere streker og flekker.

## Levevis
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

## Utbredelse
Arten er utbredt i Colombia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Pucaya]]* Ohaus, 1910
******** ***Pucaya pulchra*** Arrow, 1911

## Kilder

* Dynastidae du monde- sjekkliste over artene
* Generic Guide to New World Scarab Beetles - *Pucaya* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Pentodontini/Pucaya/Pucaya.html

## Eksterne lenker
*
Nattmagasinet

***Nattmagasinet*** er en norsk TV-film fra 1970 regissert av amerikaneren Robert Williams. Den inngikk i TV-serien *Science Fiction*.

Stykket ble dramatisert av Bing & Bringsværd etter John Colliers novelle *Evening Primrose*. Den ble utgitt i samlingen *Fancies and Goodnights* i 1951.

## Rolleliste
*Jan Erik Berntsen - Alfred
*Marit Hamdahl - Ella
*Frank Robert - Carsten
*Guri Stormoen - Enkefruen
*Knut Risan - Golfspilleren
*Per Jansen - Vennen
*Svein Moen - Nattevakten
*Gøril Havrevold - 1. hoffdame
*Siri Rom - 2. hoffdame

## Kilder
*''Nattmagasinet'' - 12.12.1970 på tv.nrk.no
Lukas Lerager

**Lukas Reiff Lerager** (født 1993) er en dansk fotballspiller som spiller for .

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Canadisk mesterskap i mangekamp 2016

**Canadisk mesterskap i mangekamp 2016** var det nasjonale canadiske mesterskapet i mangekamp (friidrett) i 2016. Mesterskapet ble arrangert i Ottawa fra 17. til 19. juni 2016. 

## Resultater

## Kilder
* Resultater

## Eksterne lenker
* Athletics Canada
Florence (Alabama)

**Florence** er en amerikansk by. Den ligger i Lauderdale County i Alabama, og har 39 319 innbyggere på et areal på 68,1 kvadratkilometer.

Den ble grunnlagt i 1818, og byen er oppkalt etter Firenze i Italia.

## Referanser


## Eksterne lenker
*
Vebjørn Hoff

**Vebjørn Alvestad Hoff** (født 1996) er en norsk fotballspiller som spiller for Molde.

## Karriere
### Aalesund
Den 6. juli 2014 fikk han sin Tippeliga-debut for  mot .

Den 24. april 2016 scoret han sitt første Tippeliga-mål for Aalesund mot .

### Odd
Den 29. mars 2018 skrev han under en fireårskontrakt med .

Den 2. april 2018 fikk han sin Eliteserie-debut for  mot .

Den 30. mars 2019 scoret han sitt første Eliteserie-mål for Odd mot .

### Rosenborg
Den 15. mars 2021 skrev han under en fireårskontrakt ut 2024 med Rosenborg.

Den 9. mai 2021 fikk han sin Eliteserie-debut for  mot .

#### Odd (lån)
Den 8. august 2022 ble han lånt ut til  fra Rosenborg ut sesongen 2022.

### Lillestrøm
Den 23. april 2023 startet han sin første kamp for Lillestrøm mot . Kampen endte 2-1.

### Molde
Den 2. mars 2026 signerte han en for Molde på en ettårskontrakt.

## Referanser


## Eksterne lenker
* 
* Offisiell statistikk for Rosenborg Ballklub, Vebjørn Hoff
David Jensen (fotballspiller)

**David Raagaard Jensen** (født 1992) er en dansk tidligere fotballspiller.

## Referanser


## Eksterne lenker
*
Frederik Sørensen

**Frederik Hillesborg Sørensen** (født 14. april 1992) er en dansk fotballspiller som spiller for den italienske klubben Pescara Calcio.

## Referanser


## Eksterne lenker
*
Andrew Hjulsager

**Andrew Hjulsager** (født 1995) er en dansk fotballspiller som tidligere spillet for den belgiske klubben  og nu spiller for Vejle

## Referanser


## Eksterne lenker
*
Marcus Ingvartsen

**Marcus Ingvartsen** (født 1996) er en dansk fotballspiller som spiller for den amerikanske klubben San Diego FC.

## Referanser


## Eksterne lenker
*
Atle Lunn

**Atle Lunn** (født 20. oktober 1969) er en norsk friidrettsutøver som har representert idrettslagene Biri Idrettslag og Minerva Friidrett.

Atle Lunn vant fire NM-gull på 400 meter hekk i 1991, 1994, 1995 og 1996.

## Medaljer i norske mesterskap

## Referanser




## Eksterne lenker
*
Krigsgravene på Biri

**Krigsgravene på Biri** er et fredet gravsted med fem engelske og en norsk soldat på Biri kirkegård. Det er krigsgravtjenesten som har ansvaret for vedlikeholdet av gravstedene. Hver 17. mai blir hendelsen markert ved kransenedleggelse på Biri kirkegård.

De fem soldatene ble drept under andre verdenskrig på Biri 22. april 1940 da tyskerne skjøt med en kanon som de hadde tatt fra det norske forsvaret. De fem soldatene  og lastebilens norske sjåfør, soldat Johannes Ellefsen, ble drept da lastebilen de satt på skulle frakte dem sørover. Ombord i lastebilen var det seks engelske soldater og en norsk soldat som også var sjåfør. De seks engelske soldatene tilhørte samme kompani, The Sherwood Foresters 8. kompani. Dette var et kompani som før de kom til Norge hadde tjenestegjort som soldater i India, der England som kjent var kolonimakt i en årrekke.

## De drepte soldatene
# Samuel Arthur Kendrick (22 år), menig soldat og sønn av John Samuel Kendrick og Lucy Jones fra Wednesbury i Staffordshire.
# Henry H. Brown (21 år), menig soldat og sønn av Henry og Francis S. A. Brown fra Mansfield i Nottinghamshire.
# Haydn H. Davey (19 år), menig soldat og sønn av John og Sarah Davey fra samme sted som Brown.
# A. Taylor (21 år), visekorporal og var sønn av Henry og Mary Taylor fra Manton, Worksop i Nottinghamshire.
# Henry Arthur Maslin (42 år), korporal og sønn av Henry og Emily Maslin fra Manton, Worksop i Nottinghamshire. Gift med kona Doris.
# Johannes Ellefsen (f. 1908) fra Enebakk i Akershus.

Bare en person overlevde, løytnant Dawson, som ble innlagt på sykehuset i Lillehammer og som senere ble krigsfange.

## Kilder
* Torvild Sveens private arkiver, gjengitt i Biriavisa 2015
Amol

**Amol** (persisk: آمل) er en by i provinsen Mazandaran i Iran, ved kysten av Kaspihavet. Byen var tidligere kjent som **Amard**, **Tabaristan**. Innbyggerne i Amol snakker Mazani.

## Referanser


## Eksterne lenker
*
Filippister

**Filippister** eller **philippister** (tysk: *Philippisten*, eller *melanchthonianere, adiaforister*) er et samlebegrep for en gruppe teologer som vokste frem fra interne protestantiske lærestridigheter. Betegnelsen peker tilbake på Philipp Melanchthon, den mann som etter Martin Luthers død i 1546 skulle innta en ledende rolle innen protestantismen i det sentraleuropeiske område og fastla dens linjer.

I 1548 inngikk keiser Karl V og de protestantiske stenderne det såkalte *[[Augsburger Interim]]* og Leipzig-artiklene. Dette utløste en teologisk disputas blant de protestantiske teologene om seks stridsspørsmål: den adiaforistiske strid, den majoristiske strid, den antinomistiske strid, den synergistiske strid, den osiandriske strid og den annen nattverdsstrid.

For filippistene var hovedsaken spørsmålet om hvorledes de kultiske handlinger skulle praktiseres under gudstjenesten. Der aksepterte filippistene at man i den protestantiske gudstjeneste beholdt visse liturgiske særegenheter fra den katolske kirke. De skarpeste dispusjonsmotstanderne mot filippistene var de såkalte  gnesiolutheranere. Filippistene, som til en viss grad ble fortrengt, ble av sine motstandere regnet blant de såkalte kryptokalvinister.

Blant representantene for filippistene var, foruten Melanchthon, også Georg Major, Andreas Osiander, Caspar Peucer, Caspar Cruciger den yngre og Alexander Alesius.

## Litteratur
* Jürgen Diestelmann: *Usus und Actio. Das Heilige Abendmahl bei Luther und Melanchthon*. Pro Business, Berlin 2007, ISBN 978-3-86805-032-5.
* Wolfgang Klose: *Das Wittenberger Gelehrtenstammbuch: das Stammbuch von Abraham Ulrich (1549–1577) und David Ulrich (1580–1623).* Mitteldeutscher Verlag, Halle 1999, ISBN 3-932776-76-3.
Junior-VM på skøyter 1997

**[[Junior-VM på skøyter]] 1997**, det 24. offisielle juniorverdensmesterskapet i ISU-regi, ble arrangert på U.S. High Altitude Speed Skating Center i Butte i Montana, USA den 28. februar, 1. og 2. mars 1997.

## Medaljevinnere – sammenlagt

## Resultater
### Sammenlagt kvinner

### Sammenlagt menn

## Litteratur
* 
* 

## Eksterne lenker
* 
* 
*  
*  
*  Junior-VM på skøyter 1997 resultatmeny for både kvinner og menn på www.ISU.html.infostradasports.com
Yao Xing

**Yao Xing** (tradisjonell kinesisk: 姚興; født 366, død 416), hoffnavn **Zilüe** (子略), formelt **Keiser Wenhuan av (det senere) Qin** ((後)秦文桓帝), var en keiser av den qiangske staten det senere Qin. Han var sønn av den første keiseren Yao Chang, og regjerte fra 394 til 416.

Yao Xing var buddhist og i hans regjeringstid oppnådde buddhismen offisiell støtte i Kina. Buddhistmunken Kumārajīva besøkte Chang’an på Yao Xings oppfordring i 401.
Thomas Litangen

**Thomas Litangen** (født 1990) er en musiker og grafisk designer fra Bodø, mest kjent som trommeslager i bandet Kråkesølv fra 2008 til 2012.

I 2016 startet han musikkselskapet Pott og Panne sammen med Audun Selnes, og samme år var han medgrunnlegger av festivalen Trevarefest i Henningsvær. 

## Kråkesølv
Sammen med Kråkesølv har Thomas Litangen gitt ut albumene *Trådnøsting* (2009), *Bomtur til jorda* (2010) og *Alle gode ting* (2012). Med Bomtur til jorda vant Kråkesølv Spellemannpris i kategorien Årets Popgruppe, etter å ha vært nominert i hele to kategorier året før.

## Referanser
Castor-kvartalet

**Castor**-kvartalet er et kvartal i Gamla stan i Stockholm.  Kvartalet er omgitt av Österlånggatan i vest, Stora Hoparegränd i nord,  Skeppsbron i øst og Drakens gränd i sør. Området for dagens kvartal kom til etter 1640-tallet da den østlige bymuren ble revet og nye byggbare områder ble anlagt på delvis utfylt grunn langs Skeppsbron. 

## Etymologi
De fleste kvartalene i Gamla stan har fått navn etter begrep (først og fremst guder) fra den greske og romerske mytologien. Castor var den ene av tvillingbrødrene *Castor* og Pollux. De var hjelpere og beskyttere av mennesker i nød. Akkurat som i mytologien har også *kvartalet Castor* sitt tvillingkvartal *[[Pollux-kvartalet|Pollux]]*, som ligger rett nord for *Castor.* For å markere tvillingskapet er kvartalene sammenbygd ved Österlånggatan.

## Eiendommer i utvalg
Kvartalet ble dannet i 1702 og besto da av 8 eiendommer (Östra 88, Östra 89, Östra 90, Östra 91, Östra 92, Östra 93, Östra 94 och Östra 95). Castor var sammen med Cerberus-kvartalet de første kvartalene som ble opprettet i Gamla stan. Også på Lundgrens kart fra 1885 er det registrert 8 eiendommer, som angis med romertall (Castor I-VIII). I dag har kvartalet tre eiendommer; Castor 1, 9 og 10.

### Castor 1

I *Castor 1* mot Skeppsbron finnes Dångerska huset, som var et av de første husene som ble oppført langs den nyanlagte paradegaten. Handelsmannen Robert Rind var den første som fikk sitt fastebrev den 6. november 1630 og han lot bygge huset i enkel renessansestil.

### Castor 10
Bolighuset i *Castor 10* med adresse Store Hoparegränd 5 (midt i mot Vindragarlagets hus) er et 1600-tallshus med en sandsteinsportal med inskripsjon *ANNO 1655.* Formodentlig er 1655 også byggeåret. Fasadens bunnetasje er noe inndratt og de øvre fasadedelene bukter ut og holdes på plass med diverse ankerjern. Bygningens første kjente eier (omkring 1700) var vinskjenken Michael Berg. 

Bygningen i *Castor 10* med adresse Österlånggatan 25 har malt sokkel og slettpusset fasade. Butikkdøren innrammes av en moderne slett omramming i betong. Fasaden var i 1877 pusset med kvaderimitasjon og har senere blitt forenklet ved endringer utført i 1917 eller i 1970. Dagens utførelse stammer sannsynlig i hovedsak fra 1970.

Bygningen i *Castor 10* med adresse Österlånggatan 27 har detaljer som tyder på at den i stor grad stammer fra 1700-tallet, bl.a. med portal fra 1757 og dør av 1600-, eller 1700-tallstype samt pusset utførelse som i 1757. Til butikken leder en eldre dør av 1600-talls eller tidlig 1700-tallstype med profilerte panelbord lagt slik at de danner stående kvadrater samt en sparkesokkel i nedkant.

## Bilder

File:Österlånggatan 25-27.jpg|"Castor 10" mot Österlånggatan
File:Stora Hoparegränd 2010.jpg|Hvelvet mot Store Hoparegränd
File:Drakens gränd 2010a.jpg|"Castor 10, 9, 1" mot Drakens gränd
File:Stora Hoparegränd 5.jpg|Portal til Store Hoparegränd 5


## Se selv
* Liste over kvartaler i Gamla stan

## Referanser


## Trykte kilder
* 
* 
* 

## Eksterne lenker
* 
*
Areal 618 – De forviste

***Areal 618 – De forviste*** er en kort norsk science fiction-film fra 1970. Fjernsynsproduksjonen var ved Bjørn Sand og Per Selstrøm. Den inngikk i TV-serien *Science Fiction*.

Stykket ble dramatisert av Bing & Bringsværd etter Ray Bradburys novelle *The Visitor*. Den ble utgitt i samlingen *The Illustrated Man* i 1971.

## Medvirkende
*Arne Lie
*Kari Winge
*Jon Berle
*Andreas Diesen
*Dan Fosse
*Knut Husebø

## Eksterne lenker
*
Miriam Wicklund

**Miriam Ida Wicklund** (født 1949) er en norsk journalist, sakprosaforfatter og programleder som var ansatt i NRK i over 30 år. Hun arbeidet primært i P2.

Wicklund ble ansatt i NRK i 1982. Hun var programleder i *[[Nitimen]]* i starten og den 2. september 1983 var den som først fikk Jakob Margido Esp inn i radiostudio med sin Flettfrid Andrésen. Hun var med fra starten i den nye kanalen P2 som sendte fra Tyholt i Trondheim i september 1984.

Fra 1985 var hun programleder for *Kjerringråd*. I 1984 var hun med i TV-showet *Dobbeltshow i eteren* med Vidar Lønn-Arnesen, som handlet om å vise på TV det som skjedde i P1 og P2s radiostudio. I 1988 var hun med i *[[Sosialkanalen]]* og pratet om samlivsproblemer, samt åpnet radioserien *Kjære deg* med Tine Sheba Komissar (1956–).

Med den svenske seersken Saida Andersson (1923–98) ledet hun i 1994 sommerserien *Titorget* på P1, der folk ringte inn og fortalte om rare ting de hadde opplevd. Fra 1996 var hun med i *Nitimen* og *Minitimen*.

Hun har utgitt flere bøker med kjerringråd. Hennes arbeidsgiver NRK P2 ga henne i 1992 prisen «Underholdningsbusken» for serien *Kjerringråd*.

## Privatliv
Hun er datter av skuespiller Kåre Wicklund (1914–86) og Annie Sachs (1911–98). Hun er lillesøster til jazzmann og NRK-journalist Erling Wicklund (1944–2019).

## Utgivelser
*
*
*
*
*
*

## Referanser
Pappa – spøkelsesmannen er her igjen!

***Pappa – spøkelsesmannen er her igjen!*** er en kort norsk «spøkfiction» fra 1970. Den inngikk i TV-serien *Science Fiction*.

Stykket ble dramatisert av Bing & Bringsværd etter Wilson Tuckers novelle *The Tourist Trade*. Den ble opprinnelig publisert i magasinet *Worlds Beyond* i januar 1951.

## Handling
Forfatteren lekte med tanken om hvordan utviklingen ville arte seg når man i en kanskje ikke så altfor fjern framtid blir i stand til å avholde selskapsreiser bakover i tiden.

## Medvirkende
*Inger Teien
*Bjørn Sand
*Torhild Brock Smith
*Arne Bang-Hansen
*Brett Borgen
*Arve Opsahl

## Referanser


## Kilder
*''Pappa – spøkelsesmannen er her igjen!'' – 31.10.1970 på tv.nrk.no
Den evangelisk-lutherske kirke i Chile

**Den evangelisk-lutherske kirke i Chile**  (Iglesia Evangélica Luterana en Chile) er et av de minste kirkesamfunnene i Det Lutherske Verdensforbund med bare 2500 medlemmer. Kirken ble medlem i 1955. Forbundets generalsekretær Martin Junge var prest i dette kirkesamfunnets menigheter i Santiago de Chile før han kom til Geneve. Biskop Izani Bruch er kirkepresident fra 2015, hun etterfulgte Luis Alvarez. 

## Referanser


## Kilder
*Om kirkesamfunnet hos lutheranworld.org
Pseudohomonyx javanus

***Pseudohomonyx javanus*** er en bille som hører til familien skarabider (Scarabaeidae). Denne slekten blir regnet til underfamilien hornbiller (Dynastinae).

## Utseende
En middelsstor, (ca. 15 millimeter), avlang, blankt mørkbrun hornbille med svært kraftige bein. Hodet mangler horn eller knøler, dekkvingene har dype punktstriper. Pronotum er rundet, nærmest ovalt sett ovenfra. Hos hannen har pronotum en tann på forkanten og er litt uthulet bak denne.

## Levevis
Larvene lever i jorda der de spiser råtnende plantemateriale.

## Utbredelse
Arten er utbredt på Java og Sumatra.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Pentodontini Mulsant, 1842 
******* Slekten *[[Pseudohomonyx]]* Arrow, 1908
******** ***Pseudohomonyx javanus*** (Burmeister, 1847)
********* ***Pseudohomonyx javanus javanus*** (Burmeister, 1847)
********* ***Pseudohomonyx javanus sumatrensis*** (Fairmaire, 1896)

## Kilder
* Dynastidae du monde- nettside om arten

## Eksterne lenker
*
Liste over ordførere i Geitastrand

**Liste over ordførere i Geitastrand**. Med formannskapslovene av 1837 var Geitastrand en del av Børsa formannskapsdistrikt (kommune). Skaun ble utskilt fra Børsa som egen kommune i 1890, og Geitastrand ble utskilt i 1905. I 1963 ble Geitastrand slått sammen med Orkanger, Orkland og Orkdal til den nye Orkdal kommune.

## Referanser
Skromlehjulet figurteater

**Skromlehjulet figurteater** er et figurteaterkompani som ble etablert i Stavanger i 1996.

Kompaniet er internasjonalt og produserer dukketeaterforestillinger både for voksne og barn. Skromlehjulet opptrer på mange ulike scener, blant annet på biblioteker og den kulturelle skolesekken og andre institusjoner rundt om i Rogaland og resten av Norge. Skromlehjulet har også deltatt på festivaler rundt om i verden og vunnet flere internasjonale priser, deriblant prisen for «Best Original Show» på World Puppet Carnival 2016, som fant sted i Lodz i Polen det året, for forestillingen *Because I Love You*. For den samme forestillingen ble de to dukkeførerne Kjersti Iversen og Roque Jimenez Palacios i 2019 tildelt utmerkelsen «Best performing duo» på International Puppet Theatre Festival "Baltic Puppetwhirl" i Vyborg i Russland.

## Ensemble
Per 2023 består ensemblet av:
* Kjersti Iversen – dukkespiller, skuespiller og dukkemaker
* Roque Jimenez Palacios – dukkespiller og regissør
* Kjell Kåre Helgeland – regissør og kunstnerisk leder
* Torbjørn Grindheim – skuespiller og musiker

## Priser (utvalg)

* 2016: Pris for beste originalproduksjon på den polske figurteaterfestivalen Animart 2016 i Łódz – for produksjonen *Because I love you*
* 2019: Pris for beste opptredende duo på den internasjonale figurteaterfestivalen i Vyborg, Russland – for produksjonen *Because I love you*

## Referanser


## Eksterne lenker
* Skromlehjulets hjemmeside – besøkt 14. juni 2023
* Om Skromlehjulet figurteater på www.sceneweb.no
Uskyld (andre betydninger)

**[[Uskyld]]** (uskyldighet) kan vise til:

## Filmer
*''Uskyld'' (film fra 1937) (*Panenství*), en tsjekkoslovakisk film fra 1937 regissert av Otakar Vávra.
*''Uskyld'' (film fra 1953) (*L'età dell'amore*), en fransk-italiensk film fra 1953 regissert av Lionello De Felice.
*''Uskyld'' (film fra 1976) (*L'innocente*), en italiensk film fra 1976 regissert av Luchino Visconti.
*''Uskyld'' (film fra 1985) (*Den kroniske uskyld*), en dansk film fra 1985 regissert av Edward Fleming.
*''Uskyld'' (film fra 1997) (*Masumiyet*), en tyrkisk film fra 1997 regissert av Zeki Demirkubuz.
*''Uskyld'' (film fra 2000) (*Innocence*), en australsk film fra 2000 regissert av Paul Cox.
*''Uskyld'' (film fra 2012), en norsk film fra 2012 regissert av Sara Johnsen.

## Bøker
**Uskyld* (*Oskuld*), ei bok fra 1978 skrevet av Gunnel Beckman.
**Uskyld* (*Unschuld*), ei bok fra 2003 skrevet av Dea Loher.
**Uskyld* (*Burning bright*), ei bok fra 2007 skrevet av Tracy Chevalier.
Slutten på en kjærlighetshistorie

***Slutten på en kjærlighetshistorie*** er en novellefilm for ungdom fra 1974 regissert av Tor M. Tørstad. Manuset ble skrevet av Tor Edvin Dahl.

## Handling
Filmens tema er identitetssøken, å finne seg selv. Hovedpersonene Lillian og Kris prøver å finne svar på: *«Hvem er jeg»*, *«Hva vil jeg?»* I kjølvannet av deres kjærlighetsopplevelse kommer spørsmålet: *«Hvorfor gikk forholdet i stykker?»*

Den 16-årige gymnasiasten Lillian er mer innadvendt og drømmende enn den 17-årige yrkesskoleeleven Kris. Han er innflytter, aktiv idrettsmann, energisk og åpen.

Deres første lite vellykkede samleie får dem til å begynne og reflektere over forholdet, først Lillian og etterhvert også Kris. Ingen av dem forstår alltid hvorfor de handler slik de gjør. Iblant vil de én ting, i neste øyeblikk vil de noe annet. Omringet av disse tankene og problemene følger filmen de to ungdommene - sammen og alene i deres hverdag. Den skildrer hvordan de begge opplever slutten på kjærlighetsforholdet.

## Utmerkelser
Med denne filmen vant NRK i 1974 for tredje gang *Prix Jeunesse*, den årlige internasjonale prisen for barne- og ungdomsprogrammer.

## I rollene
*Mari Maurstad - Lillian
*Reidar Lorentzen - Kris

## Referanser


## Eksterne lenker
*
Trondenes bispedømme

**Trondenes bispedømme** var et tidligere bispedømme som ble opprettet av nazistyret i Norge under andre verdenskrig. Bispedømmet var en enhet fra 1942 til 1945, og ble opprettet ved at Den norske kirkes Hålogaland bispedømme ble delt i to.

Som biskop innsatte styresmaktene Jørgen Eriksen Sivertsen,. som tidligere var prost i Hammerfest.

## Referanser
Cyclocephala amazona

***Cyclocephala amazona*** er en bille som hører til gruppen hornbiller i familien skarabider (Scarabaeidae).

## Utseende
En nokså liten (ca. 15 millimeter), oval, blankt, brunrød hornbille.  Hodets bakre halvdel er mørk, og pronotum kan ha et par litt utydelige, mørke lengdestriper. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

## Levevis
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

## Utbredelse
Arten er utbredt over det meste av Mellom- og Sør-Amerika, fra Mexico i nord til Chile i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *[[Cyclocephala]]* Latreille, 1829
******** ***Cyclocephala amazona*** (Linnaeus, 1767)
********* ***Cyclocephala amazona amazona*** (Linnaeus, 1767)
********* ***Cyclocephala amazona boliviensis*** Höhne, 1923
********* ***Cyclocephala amazona signata*** (Fabricius, 1781)

## Kilder
* Generic Guide to New World Scarab Beetles - *Cyclocephala* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Cyclocephalini/Cyclocephala/Cyclocephala.html

## Eksterne lenker
* Dynastidae du monde- nettside om arten
* 
*
Ceres-kvartalet

**Ceres-kvartalet** er et kvartal i Gamla stan i Stockholm. Kvartalet er omgitt av Stortorget i nord, Skomakargatan i vest, Svartmangatan i øst og Tyska brinken i sør.  Kvartalet består av tolv eiendommer: Ceres 2, Ceres 4–9 og 11–14 samt Ceres 16.

## Navnet

Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. «Ceres» var i den romerske mytologien såkornet og korndyrkingens gudinne.

## Kvartalet
Kvartalet Ceres ligger midt i Gamla stan og begrenses i nord av Stortorget og i sør av Tyska kyrkan. I kvartalets nordlige del, Ceres 9, ligger det såkalte *Huset Kulan* eller *Rövarkulan* etter den kanonkulen som er innmurt i bygningens hjørne Stortorget / Skomakargatan. Ifølge en legende har kulen blitt skutt dit fra Brunkeberg i forbindelse med Gustav Vasas beleiring av Stockholm i 1521 og var ment å drepe Kristian II når han satt i et av husets vinduer, men bommet på sitt mål.

I samme hus og nabohuset Ceres 11 ligger historiske Stortorgskällaren som siden 1939 har sine lokaler i sokkeletasjen og i middelalderske kjellerhvelv, som muligvis stammer fra *Spanske Drufwans* tid. Kroen var en av Stockholms eldste med aner fra 1500-tallet. Det nåværende huset ble oppført i 1816 på de middelalderske kjellerhvelvene. Det ble bygd fullstendig om i 1937–1939, etter tegninger av arkitekt Otar Hökerberg da det fikk sitt nåværende utseende og Stortorgskällaren flyttet inn.

I eiendommen Ceres 13 (Svartmangatan 6) ligger fra 1931 Mäster Olofsgården. Huset var på 1400-tallet eid av Sten Sture den eldre. Johan III donerte huset til Pontus De la Gardie 1576. I 1620 ble det bygd om og på 1800-tallet skjedde ytterligere to ombygginger.

## Kilder
* 
* Byggetegninger for Ceres 11, fra den 28. august 1937 opprettet av Otar Hökerberg

## Eksterne lenker
*
Gnesiolutheranere

**Gnesiolutheranerne** er betegnelsen for en gruppe teologer som på 1500-tallet oppstod blant Martin Luthers tilhengere under interne protestantiske lærestridigheter. De ble i samtiden mest kalt **flacianerne**, etter sin mest kjente ekspomnent, Matthias Flacius. Men selv kalte de seg rett og slett bare *lutheranere* (og i det lå det også at de frakjente sine motstandere å være lutheranere). 

Betegnelsen *gnesiolutheranere* (det greske adjektiv γνήσιος *gnesios* betyr «ekte») oppstod på 1600-tallet. 

Gnesiolutheranernes teologi preget grunnoppfatningene i den lutherske ortodoksi.

## Striden mot filippistene
Etter Martin Luthers død i 1546 og de militære sammenstøtene i den schmalkaldiske krig 1546/47 representerte den augsburgske religionsfred i 1555 den første mulighet til en refleksjon over en rekke teologisk uavklarte forhold. I den såkalte konfesjonelle tidsalder konkurrerte innen lutherdommen to partier om det teologiske tolkningsprimat: På den ene side de såkalte *[[Philippisten]]* (følgere av Philipp Melanchthon, som særlig etter Martin Luthers død preget reformasjonens kirkepolitiske linje i Tyskland) og de etter egen oppfatning  genuine lutherdisipler («Gnesiolutheraner»). Det utkrystalliserte seg til en disputasjon blant disse evangeliske teologer om seks stridspunkter: 
* den adiaforistiske strid, 
* den majoristiske strid, 
* den antinomistiske strid, 
* den synergistiske strid, 
* den osiandriske strid, og 
* den annen nattverdsstrid.

Gnesiolutheranernes viktigste anliggende var å sikre den protestantiske religions overlevelse. De forfattet mange polemiske flyveblader på det tyske språk for å nå bredest mulig ut. Ettersom de fryktet verdens snarlige undergang, var de ikke kompromissvillige. Det kom likevel, etter lang tid, til en delvis regulering og bileggelse av lærestridighetene, med Konkordieformelen i 1577.

## Representanter for gnesiolutheranerne
Begrepet *gnesiolutheranere* fantes ikke i samtiden; men det ble i ettertid brukt for å favne en rekke av og til enkeltstående teologer som hadde til felles en interesse for den rene lære - selv om de kunne ha innbyrdes uenigheter. Det ville være falt å oppfatte dem som en egen sluttet skoleretning. 

Representanter for gnesiolutheranerne var fremfor alt:
* Matthias Flacius
* Nikolaus von Amsdorf
* Nikolaus Gallus
* Johann Wigand
* Matthäus Judex
* Kaspar Aquila
* Joachim Mörlin
* Timotheus Kirchner
* Joachim Westphal
* Georg List
* Tilemann Hesshus

## Litteratur
* Rudolf Keller: *Gnesiolutheraner*. In: *[[Theologische Realenzyklopädie]].* Band 13. (1984), S. 512–519 (Überblick mit weiterer Literatur).
* Wolfgang Klose: *Das Wittenberger Gelehrtenstammbuch. Das Stammbuch von Abraham und David Ulrich. Benutzt von 1549–1577 sowie 1580–1623.* Mitteldeutscher Verlag, Halle 1999, ISBN 3-932776-76-3.
Arne Aas (billedkunstner)

**Arne Aas** (født 12. november 1911, død 27. mai 1988) var en norsk billedkunstner, bosatt  i Risør kommune. Han var kjent som grafiker og maler. Sammen med blant andre Per Kristian Larsen, ble han regnet som en av Risørs bymalere.

Motivene var ofte hentet fra småbymiljøer på Sørlandet, eller fra maritime miljøer med sjø og seilskuter. Broren, Hans Aas, var også maler og bodde en periode i Risør.

## Referanser
Revmatismesykehuset Lillehammer

**Revmatismesykehuset** på Lillehammer er et sykehus for pasienter som blir behandlet for revmatiske lidelser og er et heleid datterselskap av Lillehammer sanitetsforening.

Atle Sørensen er administrerende direktør ved sykehuset.

## Historie
Revmatismesykehuset stod ferdig og ble åpnet 16. april 1915 etter at byggingen ble igangsatt i 1912 som et hjem for pasienter med tuberkulose. Arkitekt Kristian Hjalmar Biong hadde tegnet huset etter at Margrethe Grundtvig hadde tatt initiativ til byggingen. Da sogneprest Woll holdt tale ved åpningen av hjemmet, fikk Grundtvig Kongens fortjenstmedalje i gull for sin innsats. 

Tuberkulosehjemmet på Lillehammer hadde ved åpningen 19 sykesenger fordelt på ni rom og byggingen hadde kostet 75 000 kroner. Kampen mot tuberkulose holdt på i over 40 år, men da sykdommen på det nærmeste var utryddet i Norge ble tuberkulosehjemmet på Lillehammer et behandlingshjem for folk med revmatisme.

I 1958, etter en liten ombygging og modernisering, fikk Lillehammer landets første etterbehandlingshjem for revmatikere. Ti år senere, i 1968, ble stedet bygget ut til 60 senger og da åpnet man også en ny fysikalsk avdeling med gymnastikksal. 
Revmatolog Hans Kristian Brath var den første overlegen og kom i gang 15. februar 1969. I mars samme år vedtok styret å skifte navn til Lillehammer Sanitetsforenings Revmatismesykehus.

Sykehusloven fra 1970 førte til et nærmere samarbeid med fylkeskommunen om driften, og Revmatismesykehuset ble godkjent som spesialsykehus for revmatikere og samtidig godkjent som utdannelsesinstitusjon i revmatologi gruppe II. 

I 1977 ble det på nytt utvidet tilbud ved sykehuset og i den nye avdelingen var det basseng, ny gymnastikksal, teknisk avdelinger, garderober og arkiv. 

Etter dette har bygget gjennomgått omfattende oppgraderinger fra 1999 il 2002, der man blant annet etablerte enkeltrom i stedet for dobbeltrom. Den gang hadde sykehuset 48 senger, fordelt på 16 senger til lærings- og mestringsavdelingen og 32 på ordinær sengeavdeling. Etter dette har antall senger blitt redusert noe, slik at det i dag er 40 senger ved Revmatismesykehuset på Lillehammer.

## Samarbeid
Revmatismesykehuset har fra 2005 en samarbeidsavtale med Sykehuset Innlandet om tilbudet til revmatologiske pasienter i Sykehuset Innlandets opptaksområde, og gjør Revmatismesykehuset til hovedsenter for revmatologi i Oppland og Hedmark. 

Revmatismesykehuset har også en løpende driftsavtale med Helse Sør-Øst RHF.

## Referanser


## Eksterne lenker
*Hjemmesiden for Revmatismesykehuset AS
Phantasmagoria

***Phantasmagoria*** er et dataspill for PC utgitt i 1995 av Sierra On-Line. Spillet er skrevet og utviklet av Roberta Williams, og er et av de første spillene som kun bruker videosekvenser spilt inn med levende skuespillere. *Phantasmagoria* er et eventyrspill der spillfiguren styres med pek-og-klikk. Handlingen og innholdet har klare paralleller til filmsjangrene grøsser og skrekk - og litt splatter. Spillet kostet fire millioner amerikanske dollar å utvikle, og det tok to år å ferdigstille det. Til sammen inneholder spillet to timer med filmopptak, og innholdet er fordelt på syv CD-er. På grunn av spillets sterke voldsscener kan spilleren velge å spille en «sensurert versjon» der de mest brutale detaljene ikke blir vist.

## Handling
Spillet forteller historien sett fra den fiktive novelle-forfatteren Adrienne Delaneys perspektiv. Hun og hennes mann Don Gordon - som er fotograf - har akkurat kjøpt en avsidesliggende herregård på en øy på kysten av New England. Herregården ble bygd på 1800-tallet av magikeren Zoltan «Carno» Carnovasch, hvis fem koner alle døde på mystisk vis her. Adrienne begynner å få grusomme mareritt like etter innflyttingen, og hører etter hvert musikk og får syner av kvinner som blir myrdet. Det viser seg at huset er hjemsøkt, og at den tidligere eieren Carno har drevet med svart magi og har manet frem en demon.

## Mottakelse

*Phantasmagoria* ble Sierra On-Lines bestselgende og mest innbringende spill til da, og solgte over 300&nbsp;000 eksemplarer den første uken etter lansering (i USA). Inntektene på spillet var 12 millioner amerikanske dollar. Kritikkene var blandede og sprikte mellom dårlige til svært gode. Spillet fikk «Golden Triad Award» fra *[[Computer Game Review]]* og en «Editor's Choice Award» fra *[[PC Gamer]]*. Games Magazine kåret *Phantasmagoria* til årets eventyrspill (1995), mens *Windows Magazine* kåret det til månedens spill i desember 1995. Spillet var også et av tre nominerte spill til *PC Computing*s «Game of the Year». Per 2018 er spillet fortsatt tilgjengelig på nett - 23 år etter lanseringen, via GOG og Steam.

### Kontrovers
CompUSA - en av USAs største elektronikkjeder på den tiden - nektet å selge spillet på grunn av både seksuell vold og blodige voldsscener. Av samme grunn ble spillet forbudt i Australia.

## Oppfølgere
I 1996 ga Sierra ut en oppfølger - *[[Phantasmagoria: A Puzzle of Flesh]]*. Roberta Williams som sto bak det opprinnelige spillet, var ikke involvert i oppfølgeren, og det nådde aldri opp mot det første spillets suksess. Det forelå også planer om en tredje utgave av *Phantasmagoria*, men planene ble aldri realisert.

## Filmatisering
I 2013 kunngjorde det Los Angeles-baserte produksjonsselskapet Black Castle Productions at de hadde til hensikt å lage en lavbudsjett spillefilm basert på *Phantasmagoria*. Arbeidstittelen er *Phantasmagoria: The Movie*. Per 2022 er filmens rollebesetning klar, men status er «Pre-production». Status på prosjektet er per 2022 ukjent.

## Referanser


## Eksterne lenker
* 
* Adventure Classic Gaming: Phantasmagoria (først publisert 26. april 1996)
Géraldine Ruckstuhl

**Géraldine Ruckstuhl** (født 24. februar 1998 i Altbüron) er en sveitsisk friidrettsutøver som konkurrerer i mangekamp. Hun ble ungdomsverdensmester i sjukamp i 2015, og fikk sølv i sjukamp under Europacupen i mangekamp 2017, der Sveits deltok i Super League.

## Idrettskarriere
### 2015
Ruckstuhl vant høydehopp og kulestøt i juniorklassen under det sveitsiske mesterskapet i friidrett innendørs i februar 2015. Hun deltok i Ungdoms-VM i friidrett 2015 i Cali i Colombia, og vant der sjukampen med 6037 poeng, som var ny personlig rekord og mesterskapsrekord. I det sveitsiske mesterskapet i friidrett utendørs kom hun på fjerdeplass i spydkast.

### 2016
Hun vant femkamp under det sveitsiske mesterskapet i mangekamp innendørs i 2016. I det sveitsiske juniormesterskapet innendørs vant hun kulestøt og lengdesprang i U20-klassen, og hun kom på andreplass i høydehopp og fjerdeplass på 60 meter hekk.

I det sveitsiske mesterskapet utendørs satte hun personlig rekord i spydkast, med 51,43 meter, og fikk bronse. Hun deltok også i det sveitsiske U20-mesterskapet i friidrett, der hun vant kulestøt med ny personlig rekord på 13,53 meter. I tillegg vant hun spydkast, og kom på andreplass i høydehopp og tredjeplass i lengdehopp. I diskos kom hun på femteplass. Hun vant sjukamp i U20-klassen under det sveitsiske mesterskapet i mangekamp, med 5835 poeng, foran Fiona Ribeaud og Eleonora De Putti.

Hun deltok i spydkast under Junior-VM i friidrett 2016, og kom der på sjuendeplass.

### 2017
I det sveitsiske U20-mesterskapet innendørs vant Ruckstuhl høydehopp og kulestøt, og kom på andreplass i lengdehopp, på 60 meter og 60 meter hekk.

Under Hypo-Meeting i slutten av mai satte hun ny sveitsisk rekord i sjukamp, med 6291 poeng. Underveis satte hun også sveitsisk rekord i spydkast, med 58,31 meter. Den sveitsiske rekorden i sjukamp mistet hun til Caroline Agnou i juli, da hun greide 6330 poeng. Sjukampen under U20-EM i friidrett 2017 ble en duell mellom Ruckstuhl og ukrainske Alina Shukh, der Ruckstuhl igjen forbedret den sveitsiske rekorden til 6357 poeng, men Shukh vant U20-mesterskapet med en poengsum på 6381 poeng. 

Sveits deltok i First League (nest øverste divisjon) i Lag-EM i friidrett 2017, og Ruckstuhl kom der på sjetteplass i spydkast. Sveits deltok i Super League i Europacupen i mangekamp 2017, der hun kom på andreplass med 6134 poeng, kun slått av Alina Shukh. 

Hun deltok i VM i friidrett 2017, og kom der på ellevteplass i sjukamp.

## Referanser


## Eksterne lenker
*  Offisiell hjemmeside 
* 
*  Profil hos European Athletics
*  Profil hos All-Athletics
Gadsden (Alabama)

**Gadsden** er en amerikansk by. Den ligger i Etowah County i Alabama, og har  innbyggere på et areal på 99,70 kvadratkilometer. Byen er oppkalt etter James Gadsden.

Byen var tidligere en av Alabamas viktigste industribyer, blant annet fordi Goodyear Tire and Rubber Company lå i byen.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Prattville (Alabama)

**Prattville** er en amerikansk by. Den ligger fylkene Autauga County og Elmore County i Alabama, og har  innbyggere på et areal på 88,76 kvadratkilometer.

Den ble grunnlagt i 1839, og ved byen ligger blant annet Robert Trent Jones Golf Trail som har arrangert LPGA-turneringer.

## Historisk befolkning

## Referanser


## Eksterne lenker
* 
*  Innbyggertall 2010 - 2019 – United States Census Bureau
Vestavia Hills (Alabama)

**Vestavia Hills** er en amerikansk by. Den ligger i Alabama, og har  innbyggere på et areal på 52,41 kvadratkilometer.

Den ble grunnlagt i 1925, og tidligere kongressmann Spencer Bachus er fra byen.

## Referanser


## Eksterne lenker
*
Rohey

**Rohey** er et norsk band som springer ut av jazzlinja i Trondheim i 2013. Det starta først med å spille egne groove-baserte versjoner av gamle jazz-standard-låter, før Ivan Blomqvist kom inn med sine egne komposisjoner og tekster som senere ble et samarbeid med vokalisten Rohey Taalah. Bandet ga ut sitt første album, *A Million Things* i 2017. De ble nominert til årets nykommer og Gramo-stipend foran Spellemannprisen 2017.

Bandet la ned høsten 2018/vinteren 2019, men tre av bandmedlemmene uttalte at de ønsket å fortsette bandet med nytt navn og ny vokalist.

## Diskografi

## Referanser

## Eksterne lenker
* 
*
Cyclocephala discolor

***Cyclocephala discolor*** er en bille som hører til gruppen hornbiller i familien skarabider (Scarabaeidae).

## Utseende
En middelsstor (ca. 12 millimeter), oval, blankt, gulbrun eller brunrød hornbille.  Pronotum og dekkvinger har gjerne noen små, svarte flekker. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

## Levevis
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

## Utbredelse
Arten er vidt utbredt i det Mellom- og Sør-Amerika, fra Mexico i nord til Argentina i sør, inkludert noen av øyene i Vestindia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *[[Cyclocephala]]* Latreille, 1829
******** ***Cyclocephala discolor*** (Herbst, 1790)

## Kilder
* Generic Guide to New World Scarab Beetles - *Cyclocephala* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Cyclocephalini/Cyclocephala/Cyclocephala.html

## Eksterne lenker
* Dynastidae du monde- nettside om arten
* 
*